|  |  |  |
| --- | --- | --- |
|  | Bosna i HercegovinaFederacija Bosne i HercegovineHercegovačko – neretvanski kantonOpćina KonjicNAČELNIK | ISO EN 9001 OPCINA KONJIC B |

Broj: 08-11-4-2608/20

Konjic, 17.08.2020. godine

Na osnovu člana 38. i 39. stav 2. Statuta Općine Konjic ( Službeni glasnik Općine Konjic broj 4/11, 6/11 i 3/20), člana 1. Odluke o ovlaštenju rukovodećeg državnog službenika (Službeni glasnik Općine Konjic broj 3/20) i člana 6. Odluke o načinu ostvarivanja pomoći za poslovne subjekte pogođene pandemijom Korona virusa broj: 03-02-2-1997/20 od 04.06.2020. godine („Službeni glasnik Općine Konjic“, broj 2/20) Općinski načelnik raspisuje

**J A V N I P O Z I V**

**Za podnošenje zahtjeva za ostvarivanje pomoći poslovnim subjektima pogođenim posljedicama uzrokovanim pandemijom Korona virusa – COVID 19**

**I - PREDMET JAVNOG POZIVA**

Pozivaju se sva pravna i fizička lica sa sajedištem na području općine Konjic, a kojima je bio zabranjen rad naredbama Federalnog kriznog štaba, Kantonalnog štaba civilne zaštite i Štaba civilne zaštite općine Konjic, da podnesu Zahtjev za ostvarivanje pomoći uzrokovanih pojavom pandemije Korona virusa – COVID 19.

Općina Konjic će odobriti sljedeće mjere pomoći:

1. Subvencija plaćanja zakupa poslovnih prostora u vlasništvu Općine Konjic u iznosu od 50% od ukupne obaveze za mjesece mart-decembar za 2020. godine;
2. Subvencija plaćanja zakupa zemljišta i javnih površina za 2020. godinu za sve poslovne subjekte kojima je bio zabranjen rad zbog pandemije za mjesece mart, april i maj u iznosu od 100%, a za ostale mjesece u iznosu od 50% od ukupne obaveze;
3. Subvencija plaćanja komunalne takse (takse na istaknutu firmu) za 2020. godinu u iznosu od 50% godišnje obaveze, svi obveznici po Odluci o komulanim taksama („Službeni glasnik Općine Konjic“, broj 4/13) kojima je bio zabranjen rad zbog pandemije kao i obveznici koji imaju pad ostvarenog prometa 20% i više u odnosu na ostvareni promet u istom periodu 2019. godine (mart, april i maj), a čije je sjedište društva u Konjicu (član 9. Zakona o privrednim društvima);
4. Subvencija plaćanja naknada za upotrebu taksi stajališta u iznosu od 50% za 2020. godinu utvršene Odlukom o komunalnom redu („Službeni glasnik Općine Konjic“, broj 3/18).

**II- USLOVI ZA REALIZACIJU MJERA POMOĆI**

Uslovi koje podnositelj zahtjeva treba ispuniti kako bi ostvario pravo na mjere iz tačke I Javnog poziva su sljedeći:

* Da imaju registrovano sjedište na području općine Konjic prije proglašenja pandemije
* Da im je bio zabranjen rad naredbama Federalnog kriznog štaba, Kantonalnog štaba civilne zaštite i Štaba civilne zaštite općine Konjic,
* Da imaju pad ostavarenog prometa 20% i više u odnosu na ostavreni promet u istom periodu 2019. godine (mart, april, maj) – za mjeru iz člana I pod 3).

**III – POTREBNA DOKUMENTACIJA**

Podnositelj zahtjeva je dužan dostaviti sljedeću dokumentaciju:

* Popunjen zahtjev potpisan od strane ovlaštene osobe i ovjeren otiskom pečata podnosioca zahtjeva - forma zahtjeva kao prilog
* Za mjeru pomoći iz člana I pod 1):
1. Fotokopija fakture (ne treba biti ovjerena)
2. Dokaz o plaćanju ukoliko je izvršeno (fotokopija platnog naloga i izvoda transakcijskog računa)
* Za mjeru pomoći iz člana I pod 2):
1. Fotokopija ugovora o zakupu zemljišta i javnih površina za 2020. godinu (ne treba biti ovjerena)
2. Dokaz o plaćanju ukoliko je izvršeno (fotokopija platnog naloga i izvoda transakcijskog računa)
* Za mjeru pomoći iz člana I pod 3):
1. Fotokopija prijave za razrez komunalne takse (taksa na istaknutu firmu) za 2020. godinu
2. Dokaz o plaćanju ukoliko je izvršeno (fotokopija platnog naloga i izvoda transakcijskog računa)
3. Dokaz o smanjenom prometu – presjek stanja fiskalne kase za mjesece mart, april, maj 2019. godina i mart, april i maj 2020. godine
4. Dokaz o sjedištu firme – fotokopija rješenja nadležnog općinskog organa ili aktuelnog izvoda iz sudskog registra (ne treba biti ovjerena)
* Za mjeru pomoći iz člana I pod 4):
1. Fotokopija rješenja o utvrđenoj obavezi
2. Dokaz o plaćanju ukoliko je izvršeno (fotokopija platnog naloga i izvoda transakcijskog računa)
3. Fotokopija rješenja o registraciji nadležne općinske službe za obavljanje djelatnosti (ne treba biti ovjerena)

**IV – OBRADA PRIJAVA I IZVJEŠTAVANJE**

Za obradu podnesenih zahtjeva Općina Konjic će formirati komisiju koja će vršiti provjeru dostavljenih zahtjeva.

Općina Konjic zadržava pravo provjere svih podataka navedenih u dostavljenoj dokumentaciji, kao i pribavljanje ostalih podataka potrebnih za donošenje odluke po službenoj dužnosti.

Zahtjevi podneseni nakon roka, te zahtjevi koji ne ispunjavaju uslove Javnog poziva će biti odbačeni.

**V – OSTALE INFORMACIJE**

Sve dodatne informacije mogu se dobiti na broj telefona: 036/712-253, 036/712-239 ili putem mail adrese:

adisa.kevric@konjic.ba

aida.hakalovic@konjic.ba.

Dokumentaciju zajedno sa zahtjevom iz ovog Javnog poziva dostaviti:

* Direktno na Protokol Općine Konjic
* Preporučeno putem pošte na adresu: Općina Konjic, Ul. Maršala Tita 62, 88400 Konjic sa naznakom „PRIJAVA NA JAVNI POZIV – MJERE POMOĆI“ uz napomenu „NE OTVARATI“.

Javni poziv ostaje otvoren 30 (trideset) dana od dana objave Javnog poziva na službenoj stranici Općine Konjic i oglasnoj ploči Općine Konjic.

Dostavljeno: N A Č E L N I K

1. Oglasna ploča Po ovlaštenju Općinskog vijeća

2. Web stranica općine S E K R E T A R

3. RTV Konjic \_\_\_\_\_\_\_\_\_\_\_\_\_\_\_\_

4. Služba za prostorno uređenje, građenje i obnovu Fadil Tatar, dipl.ecc.

5. Služba za privredu, finansije i društvene djelatnosti (2X)

6. Načelnik

7. a/a